Document ID: 32008R0829

KOMMISSIONENS FORORDNING (EF) Nr. 829/2008
af 21. august 2008
om undtagelse fra forordning (EF) nr. 1973/2004 om gennemførelsesbestemmelser til Rådets forordning (EF) nr. 1782/2003 for så vidt angår datoen for tilsåning af ris i 2008 i den italienske region Piemonte
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 145, litra c), og
ud fra følgende betragtninger:
(1)
Artikel 12 i Kommissionens forordning (EF) nr. 1973/2004 af 29. oktober 2004 om gennemførelsesbestemmelser til Rådets forordning (EF) nr. 1782/2003 for så vidt angår støtteordningerne i henhold til afsnit IV og IVa i nævnte forordning og anvendelse af udtagne arealer til produktion af råvarer (2) fastsætter, at det anmeldte areal, for at kunne komme i betragtning for den afgrødespecifikke betaling for ris, skal tilsås senest den 31. maj forud for den pågældende høst i alle produktionsregioner med undtagelse af Spanien, Portugal og Fransk Guyana, hvor tilsåning er tilladt indtil den 30. juni.
(2)
Vedvarende og voldsomme regnskyl har påvirket den italienske region Piemonte siden midten af maj 2008. De ugunstige vejrforhold medførte, at landbrugerne ikke kunne overholde fristen for tilsåning af ris senest den 31. maj 2008.
(3)
Artikel 12, litra b), i forordning (EF) nr. 1973/2004 bør derfor fraviges, og landbrugerne bør have tilladelse til at så ris på de anmeldte arealer i den italienske region Piemonte senest den 30. juni 2008.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
UDSTEDT FØLGENDE FORORDNING:
Artikel 1
Som undtagelse fra artikel 12, litra b), i forordning (EF) nr. 1973/2004 skal det anmeldte areal i den italienske region Piemonte, for at være berettiget til den afgrødespecifikke betaling for ris i 2008, være tilsået senest den 30. juni 2008.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. august 2008.

Labels: 20
17
5
6